Tramp Putin uchun “kichkina sovg‘a” tayyorlagani haqida gapirdi

AQSh prezidenti Donald Tramp Rossiya prezidenti Vladimir Putin uchun “kichkina sovg‘a” tayyorlagani haqida gapirdi, deb yozmoqda “RIA Novosti”.

Trampning aytishicha, u Putin uchun kichkina sovg‘a tayyorlagan, uning qanday sovg‘a ekanligi esa u Putinga sovg‘a qilinganda ma’lum bo‘ladi.
Avvalroq Tramp Putinni o‘zining raqibi deb atagan va u bilan bo‘ladigan uchrashuv Buyuk Britaniya bosh vaziri Tereza Mey bilan muzokaralardan yengilroq bo‘lishi mumkinligini ta’kidlagan.
Putin va Tramp o‘rtasidagi uchrashuv 16-iyul kuni Xelsinkida bo‘lib o‘tadi. Ikki davlat yetakchilari ikki tomonlama hamkorlik va xalqaro siyosatning dolzarb masalalarini muhokama qilishni rejalashtirgan. Bu tadbir ikki prezidentning sammitga bog‘lanmagan birinchi to‘liq formatdagi uchrashuvi bo‘ladi.